

**ÅRSMELDING 2012**

Forrige årsmøte ble holdt på Handelshuset Patrick Volckmar torsdag 19. januar 2012 kl 18.

 Til stede: 11 medlemmer. Alle valg var enstemmige:

• Leder: Ragnhild Helseth, ny, 1 år, også web-ansvarlig.

• Styremedlemmer for 2 år: Oddbjørn Reiten, Andreas Sandvik (kasserer), Toivo Brennløkken, alle gjenvalgt

• (Styremedlemmer som ikke var på valg: Tord Nygård, Odd W Williamsen (sekretær og VO-leder) og Øystein Sandvik.)

• varamedlemmer: Gunn F Johannessen, Johanne Haga, Kjell Laugtug og Håvard Utheim, alle gjenvalgt for 1 år

• valgkomité: Bjørn Eeg og Elisabeth Fahsing, 1 år, gjenvalg

• Revisor: Gunnar Fladseth, gjenvalg 1 år

• Utsendinger til fylkesårsmøtet 25.2. Styret med vara, som selv supplerer ved forfall.

Årsmøtet henstiller til styret om selv å velge en nestleder.

**Bystyregruppa**

Etter valget 2011 består bystyregruppa av 1. Ragnhild Helseth, gruppeleder; 2. Pål Farstad, medlem. 3. Andreas Sandvik, varamedlem; 4. Bjørn Eeg, varamedlem; 5. Gunn Fagerlie Johannessen, varamedlem; 6. Odd W. Williamsen, varamedlem; 7. Toril Skram Lundberg, varamedlem.

Venstre har etter valgteknisk samarbeid sammen med Arbeiderpartiet, Senterpartiet og Sosialistisk Venstreparti for perioden 2011-2015 fast plass i Formannskapet (Ragnhild), fast plass i Plan- og bygningsrådet (Ragnhild), fast plass i Eldrerådet (Ragnhild) og har fått leder av Næringsutvalget (Pål). Vi er godt fornøyd med at bystyregruppa har fått en kontakt innom alle hovedutvalg, dels med fast plass, og dels på varamannslista. Dette betyr mye for å kunne følge opp saker som kommer til behandling. Bystyregruppa med to faste plasser i Bystyret og fem varamannsplasser, utgjør til sammen en viktig politisk gruppering for Venstre. Ragnhild er også nestleder i styret til Stiftelsen Nordmøre Museum og fra 2012 leder i styret i Kristiansund Kirke Kunst Kultur Akademi.

Et aktivt år ligger bak oss der vi har vært tydelige både i Bystyret, Formannskapet og råd og utvalg. Saker som kan nevnes er innfartsvei, trafikksikring, kommunehelsetjeneste, høgskoletilbud, næringsutvikling og kultursaker, og da ikke minst å fremme opera- og kulturhus med museum, bibliotek og kulturskole. Kulturplana ble i desember endelig behandlet i Hovedutvalg for barnehage, skole og kultur og skal opp i bystyret vinter 2013. Arbeidsgruppa for kulturplan har vært ledet av Ragnhild.

Kristiansund Parkering AS: Andreas Sandvik styreleder/daglig leder.

Varde AS: Bjørn Eeg, styreleder

**Organisasjon**

Det har vært holdt 30 styre-, medlems- og gruppemøter. Gruppemøter holdes vanligvis torsdag før bystyremøtene. Vi var vertskap for Lokalpolitisk nettverk i fylket 19.-20. mars. Studieaktivitet på til sammen 30 timer er gjennomført og rapportert. 30.8. innledet arkitekt Terje Husby om byplanlegging.

Betalende medlemmer for lokallaget var (44) i 2012.

Lagets økonomi er god, som det fremgår av regnskapet.

**Representasjon**

**Pål Farstad har fått første plass på Nøre og Romsdal Venstres liste til Stortingsvalget 2013.**

Ragnhild: nestleder i styret i Møre og Romsdal Venstre. Hun har møtt på to Landsstyremøter i Venstre.

Ragnhild og Odd deltok på fylkesårsmøtet i Ålesund. Ragnhild var også på landsmøtet. På nominasjons- og representantskapsmøtet i Ålesund 3.11. deltok Ragnhild, Pål, Øystein, Andreas og Odd.

20/6 hadde vi felles medlemsmøte med Averøy Venstre og 9/9 samrådingsmøte med andre Venstrelag på Nordmøre.

Laget var bredt representert i bisettelsen til Venstres æresmedlem og Stortingsrepresentant gjennom 20 år, Hans Hammond Rossbach, 17. august 2012.

**Fylkestinget**

Fra Kristiansund Venstre kom Pål Farstad inn som den tredje av Venstres fire representanter i fylkestinget 2011-15. Han var nominert på femte plass. Han er bl.a. fast medlem i Utdanningsutvalget og nestleder i Miljøutvalget. Ragnhild Helseth fikk tiende plassen, og er varamedlem til Kultur- og folkehelseutvalget.

**Lagets web-side (www. venstre.no/moreogromsdal/kristiansund)**

Ragnhild Helseth har sørget for fortløpende oppdaterte hjemmesider. Alle avisinnlegg blir lagt ut.

**Mediedekning**

Venstre er jevnlig godt synlig i Tidens Krav med kronikker, leserinnlegg og oppslag. TKTV har hatt mange intervju med Venstre sine representanter.

Alt som skrives på nettsida til Kristiansund Venstre legges samtidig ut på lagets Facebookside. God respons fra publikum, om ikke alltid kommentarer på nettet, så tilbakemeldinger på by’n om at Venstre vises.